احسن ناس

احسن ناس

 كلمات  
ادينا بندردش..ورانا ايه..ورانا ايه ؟

بنحكى و نفرفش ..ورانا ايه..ورانا ايه ؟

نحب نتعرف .. ورانا ايه ؟

نحب نتشرف ..  ورانا ايه ؟

و منين يا بلدينا و بلدكو ايه ؟؟

أحسن ناس .. احسن ناس

سوهاج ...بلد المواويل

سوهاج... برج الزغاليل

سوهاج ...يا حبيبى..يا حبيبى

سوهاج ...دى عروسة النيل

سوهاج يا بوى عالم شغال يرخص له المال

رجاله جد و حمل جبال

يا بلدي... بلدينا

أدينا بندردش .. ورانا ايه .. ورانا ايه

بنحكى ونفرفش .. ورانا ايه .. ورانا ايه

نحب نتعرف .. ورانا ايه

نحب تشرف .. ورانا ايه

أحسن ناس..أحسن ناس

على كوبرى بنها يا نور عينى

منديل حبيبى طرف عينى

بعد الفراق و الاشواق

جمع الهوا بينه و بينى

علا كوبرى بنها..علا كوبرى بنها

يا اسماعليه يا اسماعيليه

أحب أزورك فى المغربيه

أركب فلوكه انا و حبايبى

و نغنى غنوه ع السمسميه

آه يا لالالى... حبيبى يا لالالى

يا روحى يا لالااالى

أدينا بندردش...ورانا ايه .. ورنا ايه

بنحكى ونفرفش ورانا ايه .. ورانا ايه

نحب نتعرف .. ورنا ايه

نحب نتشرف .. ورنا ايه

ومنين يا بلدينا .. وبلدكو ايه

أحسن ناس..أحسن ناس

ع المحله منين... يا سمنودى

ع المحله منين..ارض جدودى

ع المحله منين..آه يا شن و رن

ع المحله منين..يا سمنودى

اسكندريه احسن ناس

ع البحر ماشية تتمختر

من سيدى بشر لأبو العباس

أييوه يا عالم ع المنظر

أييوه يا عالم ع المينا

و الشوق بيتمرجح بينا

و تولتوميت الف سفينه

ع البحر ماشيه بتزمر

يا نقرزان حى الجدعان

حى العرايس و العرسان

محروسه م الانس و م الجان

يا حلوه يا ام التوب الاخضر

اما انا ده انا من شبرا

من مصر و اولادها الطعمين

زى القمر بعيون سمرا

لابسين عقود فل و ياسمين

و النيل بيضحك و يغنى

فاكرنى و بيسأل عنى

أروح له الاقيه مستنى

و جنب منه أحسن ناس

أحسن ناس

تصنيف:اغانى باللغه المصريه
تصنيف:اغانى داليدا
تصنيف:كلمات اغانى